b'\n_START_ARTICLE_\nClub Teatria\n_START_SECTION_\nHistoria\n_START_PARAGRAPH_\nAlkuper\xc3\xa4inen Club Teatria oli Oulun Limingantullissa sijainnut rockklubi, jossa se toimi vuosina 2005\xe2\x80\x932013. Se perustettiin Atrian entiseen tehdashalliin. Club Teatria avattiin 7. toukokuuta 2005 Twisted Sister -yhtyeen konsertilla. Club Teatria oli Suomen suurin rockklubi-monitoimitila: lattiapinta-ala oli noin 2\xc2\xa0000 neli\xc3\xb6metri\xc3\xa4, ja tilan korkeus noin 15 metri\xc3\xa4. Club Teatrian yleis\xc3\xb6kapasiteetti oli tapahtumasta riippuen noin 2 500 henkil\xc3\xb6\xc3\xa4. J\xc3\xa4\xc3\xa4kiekkoilija Janne Niinimaa oli yksi klubin perustajista, mik\xc3\xa4 toi Club Teatrialle julkisuutta etenkin sen perustamisen yhteydess\xc3\xa4. _NEWLINE_Lis\xc3\xa4ksi Teatria toimi monipuolisena messu- ja viihdetapahtumien j\xc3\xa4rjest\xc3\xa4mispaikkana. Teatria-nime\xc3\xa4 k\xc3\xa4ytettiin ensimm\xc3\xa4isen kerran Oulun kaupunginteatterin toimiessa siell\xc3\xa4 sijaistiloissa, varsinaisen teatterirakennuksen ollessa kunnostettavana._NEWLINE_Teatrian rakennus purettiin vuonna 2014, ja sen paikalle rakennettiin kerrostaloja. Purkupiha Oy siirsi rakennuksen Lahteen, jossa se toimii kierr\xc3\xa4tyslaitoksena. Club Teatrian uudet tilat sijaitsivat tammikuusta 2017 alkaen Torniossa._NEWLINE_Elokuussa 2018 sanomalehti Kaleva uutisoi, ett\xc3\xa4 Teatrian toiminta k\xc3\xa4ynnistyy Oulussa uudelleen Limingantullissa Krouvintiell\xc3\xa4 rakennuksessa, jossa toimi aikaisemmin Starkki-ketjun rautakauppa. _NEWLINE_Toiminnan on edelleen m\xc3\xa4\xc3\xa4r\xc3\xa4 jatkua my\xc3\xb6s Torniossa entiseen tapaan. 15.10.2018 Club Teatria somekanavat ja verkkosivut jakaantuivat Ouluun ja Tornioon erikseen. _NEWLINE_Uuden Club Teatria Oulun avajaiset ovat 16.-17.11.2018. Perjantaina 16.11. esiintym\xc3\xa4ss\xc3\xa4 ys\xc3\xa4riartiseja; E-Type, La Cream, Basic Element sek\xc3\xa4 Hausmylly. Lauantaina 17.11. esiintym\xc3\xa4ss\xc3\xa4 Sunrise Avenue sek\xc3\xa4 viel\xc3\xa4 julkaisematon yll\xc3\xa4tysesiintyj\xc3\xa4.'